
Prípravok na ochranu rastlín pre profesionálnych používateľov
BETTIX COMBI®

Selektívny herbicíd vo forme suspenzného koncentrátu (SC) určený k ničeniu jednoročných dvojklíčnolistových burín v repe kŕmnej a repe cukrovej.

ÚČINNÁ LÁTKA:
	Metamitron
	  350 g/l
(30,70 % hm)
	

	Ethofumesate
	  150 g/l
(13,16 % hm)
	



Látky nebezpečné pre zdravie, ktoré prispievajú ku klasifikácii prípravku: metamitron CAS č.: 41394-05-2

OZNAČENIE PRÍPRAVKU

	GHS07
	GHS09


Pozor

	H302
	Škodlivý po požití.

	H332
	Škodlivý pri vdýchnutí.

	H410
	Veľmi toxický pre vodné organizmy, s dlhodobými účinkami.

	P101
	Ak je potrebná lekárska pomoc, majte k dispozícii obal alebo etiketu výrobku.

	P102
	Uchovávajte mimo dosahu detí.

	P261
	Zabráňte vdychovaniu prachu/dymu/plynu/hmly/pár/aerosólov.

	P264
	Po manipulácii starostlivo umyte ruky.

	P270
	Pri používaní výrobku nejedzte, nepite ani nefajčite.

	P273
	Zabráňte uvoľneniu do životného prostredia.

	P280
	Noste ochranné rukavice/ochranný odev/ochranné okuliare/ochranu tváre.

	P312
	Pri zdravotných problémoch, volajte NÁRODNÉ TOXIKOLOGICKÉ INFORMAČNÉ CENTRUM alebo lekára.

	P330
	Vypláchnite ústa.

	P391
	Zozbierajte uniknutý produkt.

	P301 + P312 
	PO POŽITÍ: Pri zdravotných problémoch volajte NÁRODNÉ TOXIKOLOGICKÉ INFORMAČNÉ CENTRUM /lekára.

	P304 + P340
	PO VDÝCHNUTÍ: Presuňte osobu na čerstvý vzduch a umožnite jej pohodlne dýchať.

	P501
	Zneškodnite obsah/nádobu na skládku nebezpečného odpadu alebo odovzdajte na likvidáciu subjektu, ktorý má oprávnenie na zber, recykláciu a zneškodňovanie prázdnych obalov, v súlade s platným zákonom o odpadoch.


	EUH208
	Obsahuje 1,2-benzisothiazol-3(2H)-one. Môže vyvolať alergickú reakciu.

	EUH401 
	Dodržiavajte návod na používanie, aby ste zabránili vzniku rizík pre zdravie ľudí a životné prostredie.



SP1	Neznečisťujte vodu prípravkom alebo jeho obalom (Nečistite aplikačné zariadenie v blízkosti povrchových vôd/Zabráňte kontaminácii prostredníctvom odtokových kanálov z poľnohospodárskych dvorov a vozoviek).
Spe1	Z dôvodu ochrany podzemnej vody nepoužívajte tento alebo iný prípravok obsahujúci ethofumesate viac krát ako 1 x za 3 roky na rovnakom pozemku v množstve maximálne 1 kg/ha účinnej látky za rok.
SPe3	Z dôvodu ochrany vodných organizmov udržiavajte medzi ošetrovanou plochou a povrchovými vodnými plochami ochranný pás zeme v dĺžke 10 m.
SPe4	Z dôvodu ochrany vodných organizmov/necielených rastlín neaplikujte na nepriepustné povrchy ako je asfalt, betón, dlažobné kocky, koľajnice a iné povrchy, pri ktorých je zvýšené riziko stekania vody.

Z4	Riziko vyplývajúce z použitia prípravku pri dodržaní predpísanej dávky alebo koncentrácie je pre domáce, hospodárske a voľne žijúce zvieratá relatívne prijateľné.
Vt5	Riziko vyplývajúce z použitia prípravku pri dodržaní predpísanej dávky alebo koncentrácie je pre vtáky prijateľné.
Vo1	Pre ryby a ostatné vodné organizmy mimoriadne jedovatý
V3	Riziko prípravku je prijateľné pre dážďovky a iné pôdne makroorganizmy.
Vč3	Prípravok pre včely s prijateľným rizikom pri dodržaní predpísanej dávky alebo koncentrácie. Prípravok je pre populácie užitočných článkonožcov s prijateľným rizikom.

Zákaz používania prípravku v 1. ochrannom pásme zdrojov pitných vôd!
PHO1	Prípravky sú vylúčené z použitia vo vnútornej časti 2. ochranného pásma zdrojov podzemných i povrchových vôd (pokiaľ nie je v konkrétnych prípadoch 2. ochranné pásmo rozdelené na vnútornú a vonkajšiu časť, platí zákaz pre celé 2. pásmo).
Neaplikujte prírpavok v blízkosti hladín tečúcich a stohjatách vôd bez vegetačnej ochrannej zóny!
V území s vysokým rizikom erózie a odtoku do povrchovej vody dodržujte ochrannú (neošetrovanú) zónu s hustým pokyrytím vegetáciou minimálne 10 m od okraja brehu.
Dbajte o to, aby sa prípravok v žiadnom prípade nedostal do tečúcich a stojatých vôd vo voľnej prírode!
Uložte mimo dosahu zvierat!
PRÍPRAVOK V TOMTO VEĽKOSPOTREBITEĽSKOM BALENÍ NESMIE BYŤ PONÚKANÝ ALEBO PREDÁVANÝ ŠIROKEJ VEREJNOSTI!

	
	

	
	

	Držiteľ autorizácie:
	UPL Holdings Coöperatief U.A.
Claudius Prinsenlaan 144 A, Blok A
4818 CP Breda
Holandské kráľovstvo

	Číslo autorizácie ÚKSÚP:
	20-00882-AU

	
	

	Dátum výroby:
	uvedené na obale

	Číslo výrobnej šarže:
	uvedené na obale

	
	

	Balenie: 
	1 l, 5 l, 10 l HDPE kanister



® ochranná známka UPL Holdings Coöperatief U.A.


PÔSOBENIE PRÍPRAVKU
BETTIX COMBI je selektívny herbicíd s kontaktným a dlhodobým reziduálnym pôsobením. Účinná látka metamitron patrí do skupiny triazinov, je absorbovaná listami i koreňmi burín. Najvyššia účinnosť je dosahovaná od fázy klíčenia burín až do vyvinutého 1. páru pravých listov burín. Účinnosť prípravku cez pôdu je podmienená dostatočnou pôdnou vlhkosťou. Účinná látka ethofumesate patrí do skupiny benzofuranov, je absorbovaná listami i koreňmi vzídených burín a zabraňuje bunkovému deleniu. Zasiahnuté citlivé buriny prestávajú rásť a postupne odumierajú. Dostatočná teplota a vlhkosť podporuje účinnosť prípravku. Účinok prípravku sa prejaví za 4–8 dní podľa poveternostných podmienok.

Spektrum herbicídnej účinnosti: 
Citlivé buriny: hviezdica prostredná, konopnica napuchnutá, mrlíky, fialka roľná, peniažtek roľný, hluchavka purpurová, horčiak broskyňolistý, kapsička pastierska, lipnica ročná, drchnička roľná, kolenec roľný, láskavce, bažanka ročná, zemedym lekársky, loboda konáristá, lýrovka obyčajná, pŕhľava malá, lipkavec obyčajný, nevädza poľná, pyštek obyčajný, chryzantémovka siatinová, ľuľok čierny
Stredne citlivé buriny: výmrv obilnín, tetucha kozia, mak vlčí, stavikrv vtáčí
Odolné buriny: pohánkovec ovíjavý, bodliaky, ježatka kuria, repka olejná, pupence

NÁVOD NA POUŽITIE 
	Plodina
	Účel použitia
	Dávka/ha
	Ochranná doba
	Poznámka

	repa cukrová, repa kŕmna
	jednoročné dvojklíčnolistové buriny, lipnica ročná
	2 l
	AT
	

	repa cukrová, repa kŕmna
	jednoročné dvojklíčnolistové buriny, lipnica ročná
	2 l
	AT
	


AT – ochranná doba je stanovená odstupom medzi termínom poslednej aplikácie a zberom

Repa cukrová, repa kŕmna
Prípravok aplikujte postrekom preemergentne 1x (BBCH 00-09) a postemergentne 2x v rastovej fáze keď sú klíčne listy vodorovne rozprestreté, 1. list viditeľný (veľkosť špendlíkovej hlavičky) po štádium keď je 9 a viac listov vyvinutých (BBCH 10-19) alebo v max. 3 aplikáciach po vyklíčení plodiny (BBCH 10-19).
Dávka prípravku – maximálne 6 l/ha za sezónu (preemergentná a postemergentná aplikácia) alebo iba postemergentná aplikácia.
Maximálny počet aplikácií za sezónu: 3x
Interval medzi aplikáciami: 5 dní.
Dávka vody 200-400 l/ha.

Plodinu nevalcujte ani nekyprite bránami 7 dní pred a po aplikácii. Je potrebné dodržať kvalitnú prípravu pôdy a predpísanú hĺbku sejby plodiny!
Pri intenzívnom slnečnom svite a vysokých teplotách hrozí nebezpečenstvo poškodenia porastov – prípravok nepoužívajte, ak má teplota v deň aplikácie prekročiť 21 °C!
Prípravok neaplikujte v prípade mrazu, alebo keď očakávate mráz – plodina by mohla byť nenávratne poškodená! 
Neaplikujte na vlhké rastliny.
Prípravok neaplikujte na porast, ktorý je oslabený, napr. poškodený škodcami alebo chorobami, nedostatkom živín, vplyvom nepriaznivého počasia!
Na pôdach s obsahom organických látok vyšším ako 5 % sa nedá vylúčiť zníženie účinnosti. 
Vplyv prípravku na technologické spracovanie plodiny konzultujte s držiteľom autorizácie, prípadne spracovateľom. 

INFORMÁCIE O MOŽNEJ FYTOTOXICITE, ODRODOVEJ CITLIVOSTI A VŠETKÝCH ĎALŠÍCH PRIAMYCH A NEPRIAMYCH NEPRIAZNIVÝCH ÚČINKOCH NA RASTLINY ALEBO RASTLINNÉ PRODUKTY
Prechodné príznaky fytotoxicity na ošetrovanej plodine nie je možné vylúčiť. Citlivosť odrody ošetrovanej plodiny konzultujte s držiteľom autorizácie. Prípravok nie je určený na použitie v množiteľských porastoch.

OPATRENIA PROTI VZNIKU REZISTENCIE 
Metamitron patrí do HRAC skupiny C1 herbicídov (triazinóny) pôsobí na proces fotosyntézy vo fotosystéme II, zatiaľ čo Ethofumesate patrí do HRAC skupiny N (benzofurany) a inhibuje tvorbu lipidov. Agronomické riziko vývoja rezistencie na prípravok BETTIX COMBI je pre navrhované použitia nízke. Dodržujte termín aplikácie a dávku prípravku.

VPLYV NA ÚRODU
Negatívny vplyv na kvalitu ani kvantitu úrody po aplikácii prípravku BETTIX COMBI nebol zaznamenaný.

VPLYV NA NÁSLEDNÉ, NÁHRADNÉ A SUSEDIACE PLODINY
Pri dodržaní zásad striedania plodín je možné z hľadiska výskytu rezíduí účinných látok metamitron a ethofumesate po zbere repy pestovať následné plodiny bez obmedzení.
V prípade, že dôjde k predčasnému zaoraniu plodiny, vysievanie náhradnej plodiny je možné s odstupom minimálne 30 dní od ošetrenia okrem cukrovej repy, ktorá môže byť vysiata bez obmedzení.
Za nepriaznivých poveternostných podmienok môže dôjsť k poškodeniu náhradných plodín a najmä ozimných obilnín. Pred sadením zemiakov a siatím kukurice je potrebná hlboká orba. Následné plodiny po hlbokej orbe (15–20 cm) sú repa cukrová a repa kŕmna, kukurica, zemiaky. Prípravok nesmie zasiahnuť susediace plodiny. 




VPLYV NA UŽITOČNÉ A INÉ NECIEĽOVÉ ORGANIZMY
Riziko vyplývajúce z použitia prípravku pri dodržaní predpísanej dávky alebo koncentrácie je pre včely, domáce, hospodárske a voľne žijúce zvieratá a vtáky prijateľné. Prípravok je pre ryby a ostatné vodné živočíchy jedovatý.

PRÍPRAVA POSTREKOVEJ KVAPALINY A ZNEŠKODNENIE OBALOV
Odmerané množstvo prípravku vlejte do nádrže postrekovača naplnenej do polovice vodou  a za stáleho miešania doplňte na požadovaný objem. Prázdny obal z tohto prípravku vypláchnite vodou a to buď ručne (3 krát po sebe) alebo v primiešavacom zariadení, ktoré je súčasťou postrekovača. Výplachovú vodu vlejte do nádrže postrekovača a obal odovzdajte vášmu zmluvnému subjektu, ktorý má oprávnenie na zber a zneškodňovanie prázdnych obalov. Pripravte len také množstvo postrekovej kvapaliny, ktoré spotrebujete.
Zákaz opätovného použitia obalu alebo jeho použitia na iné účely!

ČISTENIE APLIKAČNÉHO ZARIADENIA
Aplikačné zariadenie okamžite po použití vyprázdnite a opakovane (min. 2x) vypláchnite vodou (vždy min. štvrtinou objemu nádrže postrekovača), prípadne čistiacim prípravkom  v súlade s návodom na jeho použitie. Nevyplachujte v dosahu zdrojov podzemných vôd  a recipientov povrchových vôd!
Nedostatočné vypláchnutie aplikačného zariadenia môže spôsobiť poškodenie následne poškodených rastlín.

BEZPEČNOSTNÉ OPATRENIA
Používajte pri príprave postrekovej kvapaliny ochranný pracovný odev a rukavice odolné voči chemikáliám, ochranný štít na tvár alebo ochranné okuliare a zásteru s pogumovaného textilu alebo PVC, respirátor  na ochranu dýchacích orgánov a gumovú pracovnú obuv.
Používajte pri aplikácii prípravku ochranný pracovný odev a rukavice vhodné odolné voči chemikáliám, ochranný štít na tvár alebo ochranné okuliare, respirátor  na ochranu dýchacích orgánov a gumovú pracovnú obuv.
Poškodené osobné ochranné pracovné prostriedky (napr. roztrhnuté rukavice) treba čím skôr vymeniť.
Počas práce a po nej, až do vyzlečenia pracovného obleku a umytia tváre a rúk teplou vodou a mydlom, nejedzte, nepite a nefajčite.
Pracovný odev a OOPP pred ďalším použitím vyperte, resp. očistite. Pokiaľ nepoužívate ochranný odev na jedno použitie, potom pracovný/ochranný odev a OOPP pred ďalším použitím vyperte resp. očistite (tie OOPP, ktoré nie je možné prať, dôkladne očistite/umyte aspoň teplou vodou a mydlom/pracím práškom). Pri praní/ošetrovaní/čistení textilných prostriedkov sa riaďte podľa piktogramov/symbolov, ktoré sú obyčajne umiestnené priamo na výrobku. Nepoužívajte pri príprave aplikačnej kvapaliny ani pri postreku kontaktné šošovky.
Pracovníci následne vstupujúci do ošetrených porastov musia byť vhodne oblečení (pracovný odev s dlhými rukávmi, dlhé nohavice) a okrem pracovného odevu musia použiť tiež rukavice. Do ošetrených porastov je možné vstupovať až po úplnom zaschnutí postreku na rastlinách, najskôr po 24 h od postreku.
Postrek sa smie vykonávať len za bezvetria alebo mierneho vánku a v tom prípade v smere po vetre, aby nebola zasiahnutá obsluha a ďalšie osoby.
Prácu s prípravkom nesmú vykonávať mladistvé osoby , tehotné a dojčiace ženy.



Ochranné opatrenia stanovené s cieľom chrániť zdravie miestnych obyvateľov (rezidentov) a náhodné sa vyskytujúcich okolostojacich osôb:
Vzdialenosť medzi hranicou ošetrenej plochy nesmie byť menšia ako 10 m od hranice oblasti využívanej zraniteľnými skupinami obyvateľov. Pod oblasťami využívanými zraniteľnými skupinami obyvateľov sa v tomto kontexte považujú: verejný parky a záhrady, cintoríny, športoviská a rekreačné strediská, školské areály a detské ihriská, areály zdravotníckych zariadení, zariadení sociálnych služieb, zariadení poskytujúcich liečebnú starostlivosť alebo kultúrnych zariadení, okolia domov, záhrady, pozemky vrátene prístupových ciest využívané miestnymi obyvateľmi.
Ošetrené plochy musia byť zabezpečené vhodným označením ošetrenej plochy nápisom: „Chemicky ošetrené, nedotýkajte sa ošetrených porastov. Vstup detí do ošetrených porastov nie je povolený.“
Dôležité upozornenie
Prípravok nie je horľavou kvapalinou. Prípadný požiar haste hasiacou penou, hasiacim práškom, eventuálne pieskom alebo zeminou. 
Pri požiarnom zásahu musia byť použité izolačné dýchacie prístroje, nakoľko pri horení môže dochádzať ku vzniku toxických splodín.

PRVÁ POMOC
Ak sa prejavia zdravotné ťažkosti alebo v prípade pochybností informujte lekára a poskytnite mu informácie z tejto etikety/karty bezpečnostných údajov.
	Po nadýchaní 
	Prerušte expozíciu, zaistite telesný i duševný kľud.

	Pri zasiahnutí pokožky
	Odložte kontaminovaný odev. Zasiahnuté časti pokožky umyte teplou vodou a mydlom, pokožku dobre opláchnite.

	Po zasiahnutí očí
	Vyplachujte oči pri široko roztvorených viečkach veľkým množstvom vody aspoň 15 minút a súčasne odstráňte kontaktné šošovky, ak ich postihnutý používa. Pri slzení, začervenaní pálení, pocitu cudzieho telesa v oku apod. i po vymytí, vyhľadajte odbornú lekársku pomoc, ktorú je potrebné vyhľadať vždy, ak boli zasiahnuté oči s kontaktnými šošovkami. Kontaminované kontaktné šošovky sa nedajú znovu používať a je potrebné ich zlikvidovať.

	Po náhodnom požití
	Ústa vypláchnite vodou (za predpokladu, že postihnutý je pri vedomí a nemá kŕče); nevyvolávajte zvracanie. Vyhľadajte lekársku pomoc a ukážte etiketu, popr. obal prípravku alebo kartu bezpečnostných údajov.



Pri vyhľadaní lekárskeho ošetrenia informujte lekára o prípravku, s ktorým postihnutý pracoval a o poskytnutej prvej pomoci. V prípade potreby lekár môže liečbu konzultovať s Národným toxikologickým informačným centrom v Bratislave; tel.č.: +421/2/54 77 41 66.

SKLADOVANIE
Prípravok skladujte v uzatvorených originálnych obaloch v uzamknutých, suchých a vetrateľných skladoch pri teplotách od +5 °C do +30 °C. Uchovávajte oddelene od potravín, nápojov a krmív. Chráňte pred mrazom, vlhkom, ohňom, vysokými teplotami a priamym slnečným svitom. Uchovávajte mimo dosahu detí.
Doba skladovateľnosti v originálnych neporušených obaloch je 2 roky od dátumu výroby.


ZNEŠKODNENIE ZVYŠKOV
Nepoužité zvyšky prípravku v pôvodnom obale zneškodnite ako nebezpečný odpad. 
Technologický zvyšok postrekovej kvapaliny po zriedení vystriekajte na neošetrenej ploche, nesmie však zasiahnuť zdroje podzemných ani recipienty povrchových vôd alebo zneškodnite ako nebezpečný odpad. Nepoužité zvyšky postrekovej kvapaliny v objeme väčšom ako technologický zvyšok (uvedené v technických parametroch mechanizačného prostriedku) zneškodnite ako nebezpečný odpad v súlade s platnou legislatívou o odpadoch. 

